**PRACOVNÁ ZMLUVA**

**uzatvorená medzi**

 ....... samosprávnym krajom

So sídlom ......

IČO:

Zastúpený predsedom samosprávneho kraja:

(*ďalej v pracovnej zmluve len zamestnávateľ*)

a

Meno a priezvisko, titul:

Adresa trvalého pobytu:

Rodné číslo:

Dátum a miesto narodenia:

Číslo občianskeho preukazu:

Bankové spojenie:

(*ďalej len zamestnanec/hlavný kontrolór*)

Zmluvné strany sa dohodli na nasledovnom znení:

**Článok I.
Predmet závislej činnosti**

1. Pracovná zmluva je medzi zamestnávateľom a zamestnancom uzatvorená na základe uznesenia zastupiteľstva samosprávneho kraja zo dňa .... 2017 evidovaným pod číslom xx/2017 zo dňa ..... 2017 (ďalej v texte pracovnej zmluvy len „uznesenie“) a podľa zákona č. 311/2001 Z. z. Zákonníka práce v znení neskorších predpisov v nadväznosti na ustanovenia § 19 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a zákona č. 552/2003 Z. z. o výkone práce vo verejnom záujme v znení neskorších predpisov.
2. Pracovné zaradenie zamestnanca: hlavný kontrolór samosprávneho kraja
3. Popis pracovnej pozície: výkon kontrolnej činnosti podľa ustanovenia § 19c ods. 1 v súlade s ustanovením § 19c ods. 2 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov pri rešpektovaní práv a povinností podľa základných pravidiel kontrolnej činnosti podľa zákona č. 357/2015 Z. z. o finančnej kontrole a audite a o zmene a doplnení niektorých zákonov.

**Článok II.**

**Podstatné náležitosti pracovnej zmluvy**

1. Hlavný kontrolór samosprávneho kraja je zamestnancom samosprávneho kraja je v postavení ostatného vedúceho zamestnanca, ktorého pracovný pomer vzniká dňom ...... 2017 *(pozn. autora: deň nástupu do práce sa určí na deň nasledujúci po dni skončenia funkčného obdobia predchádzajúceho hlavného kontrolóra samosprávneho kraja a zároveň predseda samosprávneho kraja je povinný s právoplatne zvoleným hlavným kontrolórom uzavrieť pracovnú zmluvu najneskôr v deň nasledujúcom po dni skončenia funkčného obdobia predchádzajúceho hlavného kontrolóra)* a zaniká po uplynutí šiestich kalendárnych rokov a to dňa .... 2023 *(pozn. autora: nemožno v zmluve určiť kratší čas trvania výkonu funkcie)*.
2. Miestom výkonu závislej práce (pracoviskom zamestnanca) je: Úrad ..... samosprávneho kraja sídliaci na ulici ..... č. .... v meste ........ .
3. Pracovný úväzok zamestnanca je v zmysle uznesenia .....rozvrhnutý ako .......... .
4. V súlade s platnou kolektívnou zmluvou patrí zamestnancovi nárok na dovolenku v trvaní ....týždňov, pričom za rok 2017 má zamestnanec nárok na alikvótnu dovolenku.

**Článok III.**

**Platové náležitosti**

1. Zamestnancovi patrí plat určený zákonom a to 70 % platu predsedu vrátane paušálnych náhrad v sume ..... EUR. *(pozn. autora: plat hlavného kontrolóra môže byť určený aj osobitne platovým dekrétom, pričom opätovne je potrebné rešpektovať zákon a prijaté uznesenie zastupiteľstva samosprávneho kraja)*.
2. Zamestnancovi podľa uznesenia prináleží určená mesačná odmena v sume ..... EUR vo frekvencii ...... *(pozn. autora: opätovne môže byť predmetom osobitného platového dekrétu, ktorý tvorí neoddeliteľnú súčasť pracovnej zmluvy, určenie odmeny nie je povinnosťou)*.
3. Zamestnanec rešpektuje výplatný termín obce, ktorý je stanovený za kalendárny mesiac pozadu a to vždy do .... dňa v nasledujúcom mesiaci.

**Článok IV.**

**Povinnosti zamestnanca a zamestnávateľa**

1. Zamestnanec prehlasuje, že bol oboznámený s právami a povinnosťami pri výkone závislej práce, ktoré pre neho vyplývajú z pracovnej náplne podľa osobitného zákona a s pracovnými a mzdovými podmienkami, za ktorých bude prácu vykonávať.
2. Povinnosťou zamestnanca je postupovať podľa ustanovení zákona č. 552/2003 Z. z. o výkone práce vo verejnom záujme v znení neskorších predpisov pri dodržaní povinnosti podania majetkového priznania, zamedzeniu konfliktu záujmov.
3. Počas výkonu funkcie nemôže byť zamestnanec členom politickej strany alebo hnutia. Túto skutočnosť zamestnanec doložil/doloží čestným vyhlásením v deň podpisu pracovnej zmluvy, ktoré je jej súčasťou.
4. Zamestnanec prehlasuje, že bol/je oboznámený s predpismi o bezpečnosti a ochrane zdravia pri práci a protipožiarnymi predpismi, ako aj s pracovným poriadkom, ktoré musí pri výkone práce zamestnanec dodržiavať.
5. Zamestnanec nesmie zneužívať informácie nadobudnuté v súvislosti a pri vykonávaní zamestnania vo vlastný prospech alebo v prospech blízkych osôb alebo iných fyzických osôb alebo právnických osôb; táto povinnosť platí aj po skončení pracovného pomeru.
6. Zamestnanec využíva pracovné pomôcky, počítačové vybavenie a softvér výlučne na výkon pracovnej pozície. Zamestnanec nesmie podnikať alebo vykonávať inú zárobkovú činnosť a byť členom riadiacich, kontrolných alebo dozorných orgánov právnických osôb, ktoré vykonávajú podnikateľskú činnosť.
7. Zamestnávateľ je povinný poskytnúť zamestnancovi všetky potrebné interné akty súvisiace s agendou zamestnanca (výkon funkcie hlavného kontrolóra samosprávneho kraja) a potrebné pracovné vybavenie a priestor na výkon pracovnej pozície.
8. Odo dňa podpísania pracovnej zmluvy vystupuje zamestnanec ako vedúci zamestnanec útvaru hlavného kontrolóra samosprávneho kraja s právami a povinnosťami vedúceho zamestnanca v nadväznosti na Pracovný poriadku úradu samosprávneho kraja.

**Článok V.**

**Záverečné ustanovenia**

1. Obsah pracovnej zmluvy možno meniť iba na základe spoločnej dohody, okrem určenia pracovného úväzku a stanovenia odmeny hlavného kontrolóra samosprávneho kraja, ktoré určuje výlučne zastupiteľstvo samosprávneho kraja.
2. Ostatné práva a povinnosti sú definované v zákone č. 311/2001 Z. z. Zákonníka práce v znení neskorších predpisov a zákona č. v nadväznosti na zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov a na zákon č. 552/2003 Z. z. o výkone práce vo verejnom záujme v znení neskorších predpisov.
3. Súčasťou pracovnej zmluvy je uznesenie samosprávneho kraja a platový dekrét *(pozn. autora: ak sa vyhotovuje)*.
4. Pracovná zmluva nie je predmetom zverejnenia na webovom sídle samosprávneho kraja.
5. Pracovná zmluva je vyhotovená v .... exemplároch. Na znak súhlasu pracovnú zmluvu zamestnávateľ a zamestnanec podpisujú

Dňa ........2017 v  .......... Dňa ...... 2017 v .........

....................................................... ..........................................................

 zamestnávateľ zamestnanec

 predseda ............